Nikolai Tokarev

Nikolai Petrovitš Tokarev (Николай Петрович Токарев, sündinud 20. detsembril 1950. aastal Karagandas) on vene ärimees ja oligarh, Transnefti president, FSB kindralmajor (erus).

 Elukäik ja tegevus 
Ta lõpetas 1973. aastal Karaganda Polütehnilise Instituudi kaevandamise elektrifitseerimine ja automatiseerimine erialal. Juba üliõpilaspäevil asus koostööle KGG-ga.https://www.vedomosti.ru/library/articles/2013/02/11/revizor_iz_razvedochnoj_partii Edasi töötas "mäetööstusettevõtetes", kus jälgis inimeste nõukogudevastaseid meeleolusid ja riigisaladuste hoidmist. 1978. aastal astus F. E. Dzeržinski nimelisse KGB Kõrgemasse Kooli kaheksandasse teaduskonda kaheaastasele kursusele, oli kursusevanem. Seejärel asus KGB ohvitserina tööle KGB esimesse osakonda (välisluure). 1980. aastate algul saadeti KGB Dresdeni residentuuri, kus major Tokarev jagas töökabinetti KGB kapten Sergei Tšemezoviga. Dresdeni KGB residentuuris tutvus ta ka hiljem Venemaa presidendiks saanud Vladimir Putiniga.https://palace.navalny.com/ Pärast Berliini müüri langemist töötas ühe aasta (1990–1991) KGB Berliini residentuuri inspektsiooni osakonnas – "jälgis töötajate välimust".

1993–1996 oli ta Venemaa riikliku Sberbanki tütarettevõtte Russian-German Leasing Company välissuhete osakonna juhataja.https://www.kommersant.ru/doc/812867

1996–1999 Venemaa Föderatsiooni presidendi kantselei välismaal asuva riikliku kinnisvarahalduse peadirektori asetäitja (UGP "Goszagransobenstvo"). Meedia seostas ülemineku kantseleisse Putini patronaažiga, kes oli tol ajal presidendi asetäitja.

1999–2000 Transnefti turvateenistuse ülem ja asepresident.

2000–2007 riigiettevõtte Zarubežneft peadirektor.

Alates 2007. aastast on ta Transnefti president.https://ria.ru/20150427/1061235178.html

 Sanktsioonid 
28. veebruaril 2022 kehtestas Euroopa Liit talle seoses Venemaa kallatungiga Ukrainale viisa- ja majandussanktsioonid. Tema Euroopa Liidu riikides olev vara külmutati.https://epl.delfi.ee/artikkel/96048091/putini-oligarhid-pankurid-propagandistid-sanktsioonide-all-euroopa-liit-kirjeldab-detailides-kuidas-nad-ukraina-soda-toetasid

 Isiklikku 
Abikaasa Galina Tokareva omab suurt kinnisvara Akulinino külas, kus asuvad Vladimir Jakunini, Sergei Tšemezovi, Arkadi Rotenbergi ja teiste Vladimir Putini siseringist pärit tippametnike ja ärimeeste lossid ja valdused.https://www.vedomosti.ru/newspaper/articles/2013/07/01/na-beregah-zlodejki Tütar Maia Bolotova on farmaatsiaettevõtte Pharmeco ja Irwin 2 omanik. Lisaks kuulub talle ettevõte, mis haldab eliitkuurorti Horvaatias.https://meduza.io/feature/2016/09/27/ochen-bogatyy-zyat
Osales 2017. aastal koos president Putini ja endise töökaaslase Tšemezoviga oma endise ülemuse Lazar Matvejevi juubelil.

Viited

Välislingid
 Jessica Bachman. Transneft boss - from KGB to oil diplomat. Reuters, 14. september 2010 (''inglise keeles)

Kategooria:KGB ohvitserid
Kategooria:Sündinud 1950
Kategooria:Oligarhid